open-index/open-wikipedia-markdown huggingface dataset:
מיטת שיזוף

ממוזער|250px|השימוש במיטת השיזוף
ממוזער|250px|מיטת שיזוף

**מיטת שיזוף** היא מתקן שפולט קרינת על-סגול, כדי ליצור שיזוף למטרות קוסמטיות.

על פי רוב מיטות שיזוף עושות שימוש במנורות פלואורסצנטיות המתוכננות לפלוט קרינת על סגול בהרכב הדומה לזה של השמש.

קרינת על-סגול היא קרינה אלקטרומגנטית בעלת אורך גל קצר מזה של אור נראה, אולם ארוך מזה של קרינת רנטגן רכה.
קרינת UV בעוצמה חזקה גורמת לסוגים מסוימים של סרטן עור. קרינה זו מייננת מולקולות DNA בתאי עור, וגורמת ליצירת קשרים קוולנטיים בין בסיסי תימין סמוכים, מה שמוביל בסופו של דבר לעיוותים במבנה הסליל של ה-DNA, עיכוב בשכפול, פערים ב-DNA, ועוד. בעיות אלו עשויות לגרום למוטציות, שעלולות להוביל לגידול סרטני.
סרטן עור הוא סוג של סרטן המתבטא בגידולים ממאירים על פני העור (התרבות בלתי מבוקרת של תאי עור). בין הגורמים העיקריים לסרטן עור הוא חשיפה לאור השמש - קרינת UV - ללא הגנה, בעיקר אצל אנשים בעלי עור בהיר.

כהגנה מפני אור על-סגול, הגוף (בהתאם לסוג העור) משתזף כשהוא נחשף לכמויות קטנות של קרינה, על ידי שחרור של הפיגמנט החום מלנין. השיזוף עוזר לחסום חדירת קרני על-סגול ולמנוע נזק לרקמות עור רגישות ועמוקות יותר.

שיזוף יתר עלול להביא לכוויות, אשר, בהתאם לחומרתן, עשויות להגיע לאדמומיות, כאבים, התקלפות העור ואף שלפוחיות. לשיזוף נזק מצטבר, המתבטא בהופעת "כתמי שמש" על העור ועליית הסיכוי לסרטן העור בעיקר אצל בעלי עור בהיר ונמשים.

## ראו גם
* שמן שיזוף

## קישורים חיצוניים

* האגודה למלחמה בסרטן מזהירה את הציבור מפני שימוש במיטות שיזוף
* 

קטגוריה:עור
קטגוריה:קרינה אלקטרומגנטית
קטגוריה:גורמים מסרטנים
קטגוריה:קוסמטיקה
קטגוריה:מכשירי חשמל
אלבוים

**אלבום**, **אלבוים** ו**אלבאום** הם שם משפחה.

קטגוריה:שמות משפחה אשכנזיים
אליפות וימבלדון 1958

**אליפות וימבלדון 1958** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-23 ביוני והסתיימה ב-5 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

## התחרות
### תחרות הגברים
שמאל|ממוזער|200px|אשלי קופר, מנצח התחרות
בתחרות זו השתתפו 128 טניסאים שחולקו ל-8 בתים. מנצח תחרות 1957 לו הוד (אוסטרליה) לא השתתף בתחרות. לקראת התחרות המשתתפים החזקים דורגו כדלקמן:

# **[[אשלי קופר]] (), ניצח בתחרות**
# מלקולם אנדרסון (), הודח ברבע הגמר
# מרווין רוז (), הודח בחצי הגמר
# ניל פרייזר (), הפסיד במשחק הגמר
# לואיס איילה (), הודח בסיבוב השלישי
# קורט נילסן (), הודח בחצי הגמר
# סוון דבידסון (), הודח ברבע הגמר
# בארי מקיי (), הודח ברבע הגמר

במשחק הגמר, אשלי קופר מאוסטרליה נפגש עם בן ארצו ניל פרייזר וניצח אותו ב-4 מערכות. באותה שנה הוא ניצח גם באליפות ארצות הברית הפתוחה ובאליפות אוסטרליה הפתוחה. בכך הוא זכה ב-3 פרסי גראנד סלאם בתחרויות גברים במהלך שנת 1958.

### תחרות הנשים
ממוזער|שמאל|200px|אלתיאה גיבסון, מנצחת התחרות
בתחרות הנשים השתתפו 96 טניסאיות שחולקו ל-8 בתים. 8 טניסאיות זכו לדירוג:

# **[[אלתיאה גיבסון]] (), מנצחת תחרות 1957, ניצחה בתחרות**
# קריסטין טרומן (), הודחה בסיבוב הרביעי
# דורותי נוד (), הודחה בסיבוב השני
# מריה בואנו (), הודחה ברבע הגמר
# שירלי בלומר (), הודחה ברבע הגמר
# ז'וז'ה קרמצי (), הודחה בחצי הגמר
# ז'נט הופס (), הודחה בסיבוב השני
# קרול פגרוס (), הודחה בסיבוב השלישי

במשחק הגמר אלתיאה גיבסון מארצות הברית ניצחה בשתי מערכות את אנג'לה מורטימר מבריטניה שלא הייתה מדורגת. באותה שנה היא ניצחה גם באליפות ארצות הברית הפתוחה.

### תחרות זוגות גברים
בתחרות השתתפו 64 זוגות. 4 זוגות דורגו:

# ניל פרייזר ואשלי קופר (), הפסידו במשחק הגמר
# גרדנר מלוי ובאדג' פאטי (), מנצחי תחרות 1957, הודחו בסיבוב השלישי
# בארי מקיי () ומרווין רוז (), הודחו בחצי הגמר
# בוב הו ואייב סגל (), הודחו בסיבוב השלישי

במשחק הגמר סוון דבידסון ואולף שמידט משוודיה שלא היו מדורגים שיחקו נגד ניל פרייזר ואשלי קופר מאוסטרליה וניצחו אותם ב-3 מערכות. זה הייתה הפעם השנייה ברציפות שזוג לא מדורג ניצח בתחרות.

### תחרות זוגות נשים
בתחרות השתתפו 48 זוגות. מזוג מנצחות תחרות 1957 רק אלתיאה גיבסון השתתפה בתחרות זו וזכתה. 4 זוגות קיבלו דירוג:

# **[[מריה בואנו]] () ו[[אלתיאה גיבסון]] (), ניצחו בתחרות**
# שירלי בלומר וקריסטינה טרומן (), הודחו בסיבוב השלישי
# מרי הוטון ותמלה לונג (), הודחו בחצי הגמר
# יולנדה רמירס ורוסי רייס (), הודחו בחצי הגמר

במשחק הגמר אלתיאה גיבסון (ארצות הברית) ומריה בואנו (ברזיל) ניצחו את מרגרט אוסבורן דופונט ומרגרט ורנר (ארצות הברית) שלא היו מדורגות בשתי מערכות.

### תחרות זוגות מעורבים
בתחרות השתתפו 80 זוגות. זוג מנצחי 1957 מרווין רוז (אוסטרליה) ודרלין הארד (ארצות הברית) לא השתתפו. 4 זוגות קיבלו דירוג:

# ניל פרייזר () ומרגרט אוסבורן דופונט (), הודחו בסיבוב השני
# קורט נילסן () ואלתיאה גיבסון (), הפסידו במשחק הגמר
# לואיס איילה () ותלמה לונג (), הודחו ברבע הגמר
# **בוב האו ולוריין קוגלן (), ניצחו בתחרות**

במשחק הגמר בוב האו ולוריין קוגלן (אוסטרליה) ניצחו בשתי מערכות את קורט נילסן (דנמרק) ואלתיאה גיבסון (ארצות הברית).

## קישורים חיצוניים

* תוצאות משחקי גברים
* תוצאות משחקי זוגות גברים
* תוצאות משחקי נשים
* תוצאות משחקי זוגות נשים
* תוצאות משחקי זוגות מעורבים

קטגוריה:אליפויות וימבלדון
וימבלדון
קטגוריה:1958 בממלכה המאוחדת
אמפורת צוואר אטית אדומת-דמויות המתארת את תסאוס תוקף אמזונה

"**אמפורת צוואר אטית אדומת-דמויות המתארת את תסאוס תוקף אמזונה**" הוא הכינוי שניתן לכד אמפורה שנוצר באתונה במחצית המאה ה-5 לפנה"ס. עיטור הכד, המיוחס לאסכולה של הצייר פוליגנוטוס (Polygnotos), מציג נושא מן המיתולוגיה היוונית של תסאוס הנלחם באמזונה.

## תיאור
הכד הוא כד מסוג אמפורה. זה הוא טיפוס ששימש בעיקר ככלי קיבול ליין או לשמן. בשנות ה-50 של המאה ה-20 ייחס החוקר ד. פון בוטמר את הכד לצייר היווני פוליגנוטוס, שפעל באתונה בין השנים 450-420 לפנה"ס (בקירוב), ונחשב לאחד מן הציירים המרכזיים של "סגנון הדמות האדומה", אולם, בהווה נחשב הכד ליצירה של אמן מחוגו של צייר זה. גובהו של הכד 50.5 ס"מ והקדר הוסיף לו שתי ידיות אחיזה בעלות פיתולים ושפה גבוהה בעלת מכסה בקוטר 18 ס"מ שבמרכזו כפתור.

העיטור המרכזי של הכד מציג נושא של מלחמת אמזונות ובה מתוארים דמות של לוחם הניצב בין שתי נשים לוחמות. כתובות בשפה היוונית מזהות את הגבר כגיבור המיתולוגי תסאוס ואת אחת מן הנשים כאשתו אנטיופה הנלחמים באמזונה. צידו השני של הכד מציג אדם מזוקן האוחז במטה. משני עבריו מתוארות שתי נשים שידיהן פשוטות לעברו.

האמן בחר להשתמש ב"סגנון הדמות האדומה" לשם ציור הנושא. הכד מחופה בצבע שחור ואילו הדמויות מופיעות בצבע אדום, שהוא צבעו הטבעי של החומר. האמן עשה שימוש בצבע אדום נוסף בסרט השיער של דמות הגבר ובקשת של אנטיופה. פרטי הדמויות מצוירים בקווים שחורים עדינים. האמן מיקם את הסצנות במרכז הכד, בין שתי הידיות, כשהוא משתמש בפסי עיטור דקורטיביים כדי לתחום את הסצנה. בין העיטורים מאנדר, "לשונות", קנוקנות ותיאורים צמחיים אחרים.

הכד עבר בעבר רסטורציה, במסגרתה אוחו חלקיו שנשברו. בראשית שנות ה-70 של המאה ה-20 נרכש, ביחד עם קבוצה גדולה של פריטי קדרות יוונית ורומית, על ידי האספן האמריקאי יאן מיטשל עבור מוזיאון ישראל. הוא הוצג לראשונה במוזיאון בשנת 1974. כיום, מוצג הכד בתצוגת הקבע באגף לארכאולוגיה ע"ש שמואל וסיידי ברונפמן במוזיאון ישראל.

## לקריאה נוספת
*רבקה מרחב, מתנת יאן מיטשל למוזיאון ישראל, מוזיאון ישראל, ירושלים, 1974, עמ' 50.
*רבקה מרחב, **כדים יוונים מצוירים, תרגיל הסתכלות**, מוזיאון ישראל, ירושלים, 1975, עמ' 27.

***The Israeli Museum, Jerusalem**, Harry N. Abrams Inc Publishers, New York, 2005, p. 285-6


## קישורים חיצוניים

*אמפורת צוואר אטית אדומת-דמויות המתארת את תסאוס תוקף אמזונה באתר מוזיאון ישראל
## הערות שוליים

קטגוריה:מוזיאון ישראל: ארכאולוגיה
קטגוריה:קדרות יוון העתיקה
קטגוריה:תסאוס
פוליגנוטוס (צייר כדים)

שמאל|ממוזער|200 פיקסלים|כד בעיצוב פוליגנוטוס, 450-440 לפנה"ס, גובה 44.5 ס"מ, מוזיאון הלובר, פריז
[שמאל|ממוזער|200 פיקסלים|סטמנוס   בעיצוב פוליגנוטוס, 430-440 לפנה"ס,  [המוזיאון הארכאולוגי הלאומי באתונה]]
**פּוליגנוֹטוֹס** (ביוונית עתיקה: **Πολύγνωτος**) היה צייר כדים ביוון העתיקה שפעל באתונה בין השנים 450-420 לפנה"ס (בקירוב). הוא רכש את השכלתו האמנותית בסדנתו של אמן המכונה צייר ילדיה של ניובה , והתמחה בעיטור כלים גדולי ממדים.

סגנון הציור האופייני לפוליגנוטוס הוא "סגנון הדמות האדומה", כגון בכד האמפורה המתאר את תזאוס תוקף אמזונה. סביב פוליגנוטוס התקבצה קבוצה של ציירים, בהם קלֵיאופון (), הקטור (Hector) ופּלֵיאוס (Peleus).
לפוליגנוטוס ולחוגו מיוחסים כ-700 כדים שונים.

בספרות המחקר ידועים שני ציירים נוספים בשם פוליגנוטוס, המוכרים בכינויים שנתן להם ג'ון ביזלי בטרם התגלה שמם האמיתי: הצייר של לואיס (על שם בעליו של הסקיפוס מעשה ידיו בקיימברידג'; או פוליגנוטוס ה-2) והצייר של נאוסיקה (על שם הדמות ביצירתו; או פוליגנוטוס ה-3).

## קישורים חיצוניים

## הערות שוליים

קטגוריה:קדרות יוון העתיקה
קטגוריה:ציירים יוונים
אומבריאל

**אומבריאל** (באנגלית **Umbriel**) הוא הירח הכהה ביותר מבין 27 הירחים (הידועים למדע) של אורנוס. הוא נתגלה באוקטובר 1851 על ידי ויליאם לאסל יחד עם הירח אריאל. נכון לשנת 2014, רוב המידע עליו הגיע מהחללית וויאג'ר 2 שחלפה בסמוך אליו בשנת 1986 וצילמה כ-40% משטח הירח.

כמו שאר ירחי אורנוס, הירח נקרא של שם דמות במחזה "Rape of the Lock" של אלכסנדר פופ. הירח גם מוכר בשם **Uranus II**.

## מאפיינים
אומבריאל מורכב בעיקר מקרח מים וסלע. הוא מכוסה במכתשים, ולא ברור מה התהליך שגרם לפני השטח של המכתשים להתכהות. צילום של החללית וויאג'ר 2 גילה טבעת מחומר בהיר בקוטר 140 ק"מ בתוך מכתש וונדה (Wunda), שמקורה אינו ברור.

מכתשי אומבריאל נקראים על שם דמויות מהמיתולוגיות השונות.

## קישורים חיצוניים

* 

## הערות שוליים

קטגוריה:ירחי אורנוס
בני אבני

**בני אבני** (נולד ב-26 בספטמבר 1970) הוא שחקן ישראלי וטייס באל על וביחידת הכיבוי האווירי.

## ביוגרפיה
אבני גדל בכפר בלום. הוא בן לאב צייר ולאמא מורה למוזיקה קלאסית. בצבא הגנה לישראל שירת כלוחם וקצין בחיל השריון. לקראת תום שירותו הצבאי התקבל לקורס טיס, ושירת כטייס בחיל האוויר הישראלי.

בשנת 2000, לאחר שחרורו מצה"ל, למד בבית הספר הגבוה לאמנויות הבמה בית צבי.

## משחק

### קולנוע

### טלוויזיה

### מחזות זמר
בשנת 2003 שיחק במחזמר תום סוייר והאקלברי פין. 

בשנת 2004 שיחק במחזמר "אלאדין".

שיחק גם במחזמר "בילבי" ובמחזה "רחל - התשמע קולי", המבוסס על חייה של המשוררת רחל. 

## קישורים חיצוניים

* 

## הערות שוליים

קטגוריה:כפר בלום: אישים
קטגוריה:בוגרי תיכון כצנלסון
קטגוריה:בוגרי בית צבי
קטגוריה:ערוץ עשר: שדרנים, שחקנים ומנחים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:טייסי חיל האוויר הישראלי
קטגוריה:ישראלים שנולדו ב-1970
ישכר בער לייפר (נדבורנה)

הרב **ישכר בער לייפר** (ה'תק"נ – ג' באלול ה'תר"ח, 1789-1848) היה האדמו"ר הראשון בשושלת נדבורנה.

## ביוגרפיה
נולד לרב יצחק מקאליש ואשתו, וסבו מצד אביו, אצלו גדל, היה הרב ארון לייב מפרמישלאן.

נשא פעמיים - בראשונה לביתו של  הרב אהרן מברוצ'וב, ובנישואים שניים נישא לרחל, שהייתה בעצמה בתו של הרב אברהם לייב בלוך מנדבורנה.

הוא הראשון במשפחת אדמו"רי פרמישלאן ששם משפחתו היה "לייפר", וממנו ואילך נקראו כך כל צאצאיו, למעט צאצאי הרב מאיר מקרעטשניף. על פי המסורת החסידית הוא כונה לייפר על שם שנהג לרוץ ולמהר לעבודת ה' (משמעות המילה "לייפר" ביידיש - "רץ").

## רבותיו
את רוב חכמתו בתורה ובתורת הנסתר למד מרבי יצחק מראדוויל. כמו כן נסע לרבי אורי מסטרליסק.
## הנהגתו
עם זאת ברח מן השררה, והיה עוזר למלמד דרדקי, עד שהכריחו דודו רבי מאיר מפרמישלאן, להתחיל בהנהגה, ורבים נהרו לחצרו.

תפילתו הייתה מלווה בשאגות אדירות, ובקולות עזים שנשמעו למרחוק, עד מחוץ לעיר, כדרכו של רבו מסטרליסק. מדי יום ביומו, כשהיה מגיע לקריאת שמע היה נופל ומתעלף מרוב דבקות, וכך שוכב היה על הארץ אין-אונים זמן רב, ומששבה אליו רוחו שב היה וממשיך.

## פטירתו
בשנת תר"ח (1848) פרצה בסביבות נדבורנה מגפת חולירה, והוא נדבק במחלה ונפטר. על פי המסורת בחסידות, במותו כיפר על בני העיר והמגפה נעצרה.

בספר "מאמר מרדכי" של בנו רבי מרדכי, מודפסים דברי תורתו של רבי ישכר בער בחלק בשם "סתרי תורה".

## צאצאיו
* ישראל, נפטר בצעירותו.
* רבי אהרן אריה לייב כיהן במקומו בנדבורנה.
* רבי מרדכי, כיהן בהתחלה בנדבורנה ובהמשך בקיווישאד, חוסט ובושטינה.
* רבי יוסף מבורשה, סירב לכהן כאדמו"ר, ומצאצאיו יצאה שושלת טמשוואר-אראד.

## הערות שוליים

קטגוריה:רבנים גליציאנים
ישכר
ישכר
בן לולו

בן לולו או בנלולו הוא שם משפחה יהודי ממוצא מרוקאי

קטגוריה:שמות משפחה ביהדות צפון אפריקה
קטגוריה:שמות משפחה יהודיים
לולו (פירושונים)

קטגוריה:שמות משפחה
קטגוריה:שמות משפחה ביהדות צפון אפריקה
מוזיאון יהודים בלטביה

260px|ממוזער|תצוגה במוזיאון, 2014
**מוזיאון יהודים בלטביה** (בלטבית: **"Muzejs "Ebreji Latvijā**) הוא מוזיאון בריגה, בירת לטביה העוסק בחקר ושימור של כל העדויות אשר מספרות על קהילת יהודי לטביה מתחילת קיומה ועד ימינו. המוזיאון נמצא בבניין ההיסטורי של הקהילה היהודית של ריגה, שבעבר שכנו בו התיאטרון והמועדון היהודי.

## היסטוריה
המוזיאון נוסד בשנת 1989 על ידי קבוצת יהודי לטביה ניצולי השואה, שבראשה עמד ההיסטוריון מָרְגֶר וסטרמן . תחילה המוזיאון פעל כמרכז התיעוד; התצוגה הראשונה הקטנה הקבועה, שגרמה לעניין הגדול של הציבור, הוצגה בשנת 1996. כעת המוזיאון ממוקם בשלושה אולמות ומציג את תולדות יהדות לטביה מהמאה ה-16 ועד ימינו. במוזיאון מתקיימים קונצרטים, הרצאות, תוכניות הלימוד וכו'.

## הבניין
בניין הקהילה היהודית, שבו ממוקם המוזיאון, נמצא ברחוב סְקוֹלָס 6. הבניין הוקם בשנים 1913–1914 לפי תוכנית של האדריכלים אדמונד טרוֹמפּוֹבסקי ופּאול מנדלשטם. בשנת 1926 החל את פעילותו התיאטרון היהודי בבניין, לפי צרכיו הבניין נבנה מחדש. בבניין נמצאו גם ארגוני הציבור היהודים השונים והספרייה, התקיימו חתונות, הרצאות, קונצרטים וטקסים. בזמן הכיבוש הגרמני היה בבניין מועדון קציני ורמכט. בתקופת השלטון הסובייטי היה בו בית ההשכלה הפוליטית, שבו התקיימו אירועים אידאולוגיים, כולל כנסי המפלגה הקומוניסטית של לטביה, שהייתה חלק מהמפלגה הקומוניסטית של ברית המועצות.
אחרי נפילת ברית המועצות והקמת הרפובליקה הלטבית הוחזר הבניין לקהילה היהודית. הוא קיבל מעמד אתר היסטורי.

## אוסף המוזיאון
אוסף המוזיאון הוא הבסיס לארגון התצוגות ועבודת מחקר ופיתוח. אוצר המוזיאון כולל כ-14,000 יחידות, יותר מ-5,000 מהן מהוות את האוצר היסודי, אשר נכלל באוצר המוזיאונים הלאומי הלטבי. באוצר נמצאים מסמכים, צילומים, ספרים וחפצים. במיוחד כדאי לשים לב לאוסף הזכרונות מהמאות ה-19 וה-20, האוסף הגדול של התמונות המשפחתיות וחומרי הארגונים היהודים השונים.

## ראו גם
* יהדות לטביה

## קישורים חיצוניים

* 
* המוזיאון באתר הקהילה היהודית בלטביה 

יהודים
קטגוריה:יהדות ריגה
קטגוריה:יהדות לטביה
לטביה
לטביה
יהודים
רחב-מקור ירוק

**רחב-מקור ירוק** (שם מדעי: *Calyptomena viridis*) הוא מין של רחב מקור מהסוג *Calyptomena*.
## מאפיינים
אורכו כ-17 ס"מ, ורוב גופו ירוק בוהק. לזכר יש שלושה פסים שחורים על כל כנף וכתם שחור קטן ליד האוזן. הנקבה ירוקה לגמרי אך דהויה יותר וחסרה את הסימנים השחורים בכנפיים וליד האוזניים.  
מקורם של שני המינים כמעט ואינו נראה, בגלל ציצה ירוקה המכסה אותם.

בית הגידול המועדף על רחב-המקור הוא יער גשם ובו עצים עם עלים רחבים. הוא מצוי בבורנאו, סומטרה וחצי האי המלאי.

התנהגות אופיינית לרחב-המקור היא תצפית, במהלכה רחב-המקור יושב, ללא תנועה, בחופת היער, ומעוף מהיר אם יש הפרעה. נוצותיו הירוקות מספקות לו הסוואה מעולה.

רחב-המקור ניזון בעיקר מפיקוסים רכים, והרגלי האכילה שלו מסייעים בהפצת זרעים.

הנקבה מטילה 2-3 ביצים לבנות. הבקיעה מתרחשת לאחר כ-22 עד 23 ימים.

בגלל כריתת יערות באזור התפוצה שלו מצב השימור של רחב-מקור ירוק מוגדר קרוב לסיכון ברשימה האדומה של IUCN.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי סטמפורד ראפלס
קטגוריה:רחבי-מקור
קטגוריה:ברוניי: עופות
קטגוריה:סומטרה: עופות
קטגוריה:בעלי חיים שתוארו ב-1822
קטגוריה:עופות יערות הגשם של דרום-מזרח אסיה
גרגורי לרין

**גרגורי לרין** (נולד ב-1978) הוא תכשיטן ישראלי, מרצה במחלקה לצורפות במכללה האקדמית תל-חי.

## ביוגרפיה
נולד בטולה שברוסיה. בשנת 1997 בגיל 19 עלה לישראל ללא משפחתו ושירת שנתיים וחצי שנים בצה"ל. לאחר שחרורו, במהלך קורס מתכת ממשרד העבודה, הוא החליט להמשיך בתחום זה באקדמיה. הוא בוגר מכללת שנקר במחלקה לעיצוב תכשיטים (2007). 

עבודותיו של לרין מתמודדות עם נושאים פיזיים ומטאפוריים כגון: אנטומיה, פטיש, גרפיטי, כירורגיה, החומרים שמרכיבים את גוף האדם, ותחומים נוספים הנחשבים טאבו. מקורות השראתו מתחומים כגון מחקר אנטומי, כלי רפואה, העימות הפוליטי, תרבות רחוב ופולחן. עוסק במגוון רחב של עבודות – תכשיטים, שרשראות, טבעות ואובייקטים פיסוליים – שבהן צורף חומרים מסורתיים עם חומרים חדשניים, כמו נייר, עורות, שיער, פולימרים ועוד. בעבודותיו שילובים מורכבים בין האורגני והסינתטי, המשמשים ליצירת חומרי הגלם להצגת נושאים בעלי חותם אישי.

## תערוכות
* 2012- הקבוצה "עניינים" מציגה "מה במסגרת?" ב-3 תחנות, מינכן, גרמניה. 
* 2012- "טרנזיט" - תכשיטים עכשוויים מישראל בSchmuckmuseum, Pforzheim, גרמניה.
* 2011- "Line-up B-side festival", אמסטרדם. 
* 2011- תערוכת ניאו Gemo, מוזיאון הגמולוגית, רמת השרון. 
* 2011- גלריית הופ התערוכה קבוצתית "עניינים", טאלין, אסטוניה. 
* 2011- "נקודת מגע", מוזיאון ישראל, ירושלים, ישראל. 
* 2011- "Periscoptiva" מחווה ל "פריסקופ" גלריה - 15 שנים, בית אמנים ע"ש זריצקי, תל אביב, ישראל. 
* 2011- משם לכאן, גלריה שלמה, תל אביב. 
* 2011- "Necroscopia", תערוכת יחיד, "פריסקופ", תל אביב.
* 2011- "Bijoux dIsrael" תכשיטים עכשוויים, גלריית הרברט, פריז, צרפת. 
* 2010- אמנות סודית, אמנות עכשווית, בנק לאומי, תל אביב, ישראל.
* 2010- Bijoux dIsrael, תכשיטים עכשוויים, צרפת. 
* 2010- "מגואל בדם סיפור" תערוכת יחיד, יפו עתיקות, תל אביב. 
* 2010- "Le Rouge" תכשיטים עכשוויים, Bonaguil. 
* 2010- "אין בעיה?" תכשיטים עכשוויים, גלריית זכוכית מגדלת, ניו ג'רזי. 
* 2009- תערוכת שנקר, "פריסקופ", תל אביב. 
* 2008- ראווה ברונזה פיסול, Tallinns גלריה, תל אביב. 
* 2008- תערוכת פיסול, Sketch-Book, תל אביב. 
* 2008- "עברית עבודה - עבודה ערבית", בית אמנים, תל אביב. 
* 2007- ביצועים בפצ'ה קוצ'ה, תל אביב.

## קישורים חיצוניים
* 
* גרגורי לרין: NECROSCOPIA, פורטפוליו
* ארץ-עיר: גרגורי לרין, באתר קפה גיברלטר
* 
* יובל סער, פרס העיצוב של משרד התרבות והספורט 2013: גרגורי לרין, באתר פורטפוליו, 24 בנובמבר 2013
* 
* 

קטגוריה:צורפים ישראלים
קטגוריה:ישראלים ילידי ברית המועצות
קטגוריה:ישראלים שנולדו ב-1978
Here, There and Everywhere

"**Here, There and Everywhere**" הוא שיר שנכתב על ידי פול מקרטני (הקרדיט ניתן גם לג'ון לנון), ובוצע והוקלט על ידי הביטלס באלבום Revolver משנת 1966. בביוגרפיה של מקרטני *Many Years From Now*, מקרטני טען שזהו אחד מהשירים האהובים עליו. מפיק הלהקה ג'ורג' מרטין גם אמר כי שיר זה הוא אחד מהיצירות האהובות עליו של מקרטני. לנון גם אמר שזהו "הלחן הטוב ביותר באלבום" ואמר במגזין פלייבוי ב-1980, שזהו אחד מהשירים האהובים עליו של הביטלס. בשנת 2000, השיר דורג במקום הרביעי ברשימת השירים הגדולים בכל הזמנים במגזין מוג'ו.

בהשפעת אלבומם של הביץ' בויז Pet Sounds, מקרטני כתב את השיר בביתו של לנון בזמן שחיכה שהאחרון יתעורר. בראיון אמר מקרטני, "אני ישבתי מול הבריכה עם הגיטרה שלי והתחלתי לפרוט ב-E". לאחר מכן אמר: "ואחר כך היו לי כמה אקורדים, ואני חושב שבזמן שהוא התעורר, היה לי שיר, אני כתבתי את רוב השיר אז לקחנו אותו וסיימנו".

השיר יחסית לשירים האחרים באלבום, הוא יותר שקט ורגוע בלחנו.

השיר נכתב לחברתו של מקרטני דאז, השחקנית ג'יין אשר.

לשיר נעשו גרסאות רבות של אמנים רבים כמו סלין דיון, ג'ון דנוור, פטולה קלארק, פרי קומו, סטפן גרפלי, אריק איינשטיין (באלבומו "יסמין") ורבים אחרים.

ב-1972 הפיק צוות הווי פיקוד מרכז את התוכנית "פרצופים צוחקים". אחד משירי התוכנית הבולטים היה "אין בגני שקדיה", על פי הלחן של הביטלס, בשיר Here, There and Everywhere ולמילים מקוריות של נעמי שמר העוסקות בגעגועים לנוף ילדותה.

בסדרת הטלוויזיה חברים, מתנגן השיר כשפיבי בופה הולכת בחתונתה. זהו השיר השני של מקרטני בו השתמשו לסצנת חתונה. השיר הראשון הוא  בחתונתם של צ'נדלר ומוניקה. כמו כן, השיר מתנגן בסדרה עבודה ערבית בעונתה השנייה.

## ביצוע
*פול מקרטני - זמר (הרמוניה דו קולית), גיטרה אקוסטית, גיטרת בס, הכאה באצבע צרדה
*ג'ון לנון - קול מלווה, הכאה באצבע צרדה
*ג'ורג' האריסון - קול מלווה, גיטרה חשמלית, הכאה באצבע צרדה
*רינגו סטאר - תופים, הכאה באצבע צרדה
*ג'ורג' מרטין - מפיק
*ג'ף אמריק - טכנאי קול

## מצעדים

## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
קטגוריה:בלדות משנות ה-1960
קטגוריה:בלדות פופ
קטגוריה:בלדות רוק
קטגוריה:שירי רוק קל
ליברל (מגזין)

**ליברל** היה רבעון ישראלי מודפס, שהתמקד בפוליטיקה, תקשורת ותרבות.

## היסטוריה
ליברל נוסד בפברואר 2014 על ידי לאוניד נבזלין ורותם דנון, בהשראת מגזינים פוליטיים מובילים כגון "אטלנטיק", "הניו יורקר" ו"אקונומיסט". חזון המגזין כפי שהוצג עם הקמתו, הוא לתת במה לסיקור עומק של הפוליטיקה והתקשורת בישראל. המגזין מציג מבט על-זמני, מנותק מהכרוניקה העיתונאית, על סיפורים, תופעות ואישים בתחומים האלה. כך למשל, הוא החזיר את ז'אנר "הפרופיל הפוליטי", כפי שהיה קיים בעבר הרחוק במגזינים כמו "העולם הזה". בין השאר פורסמו בו פרופילים של אביגדור ליברמן, יצחק הרצוג ונפתלי בנט.

הגיליון הראשון של העיתון יצא במאי 2014. החל מאוקטובר 2021 הפך העיתון מירחון לרבעון, והוא החל להיות מופץ לקוראי עיתון הארץ.

הגיליון האחרון של העיתון בפורמט מודפס יצא ביולי 2024, ולאחריו נסגר גם העיתון בגרסתו הדיגיטלית.

## צוות הירחון
מו"ל המגזין היה לאוניד נבזלין, שמחזיק גם ב-20% ממניות עיתון "הארץ".

מנכ"לית הירחון הייתה מירב אתרוג-בר; רותם דנון שימש כעורך עד ליוני 2021; לאחר מכן מונה לעורך רני רביב, לשעבר מפקד עיתון "במחנה" וכותב נאומים בכיר; באוקטובר 2021 מונה לעורך יהודה שוחט.

שער המגזין אויר על ידי דניאל גולדפרב (עד נובמבר 2016 אויר על ידי אלון ברייאר). האיורים הופיעו גם בפנים המגזין. בין המאיירים במגזין היו: דניאל גולדפרב, עדי אלקין, יונתן פופר, זוהר וינר, רונלי פאר, תום אנגלר, יותם כהן, יניב טורם, רועי הרמלין, עובדיה בנישו, עמרי כהן, ליה רוזנצוויג, אסיה איזנשטיין, שירי אלגור ואחרים.

בין הכותבים במגזין נמנו: ירון דקל, נחמה דואק, יונתן שם אור, שרון כידון, דוב גרינבוים, גרשון הכהן, עמית תומר, גדי להב, פיני אסקל, רותה קופפר, לילך וולך, שי גולדן, בעז גאון, אודי סגל, נינו אבסדזה, רונית ורדי, מנחם גשייד, ירון טן-ברינק, יונתן גת, שרה ליבוביץ'-דר, שלום ירושלמי, נדב איל, נדב פרי, דנה ויס, גבי גולדמן, רן אדליסט, דני קושמרו, אבי בניהו, עמנואל רוזן (צירופו הוביל לפרישתם של טל שניידר ואבנר הופשטיין מהמגזין), אסי שריב, אמנון לוי, אביעד קיסוס, צבי האוזר, ראודור בנזימן, יובל נתן, יאיר רוה, רוגל אלפר, יעל פז מלמד, אלדד יניב, שלמה נקדימון, רפי מן, רוביק רוזנטל, ענת קם ואחרים.

## קישורים חיצוניים
* 
* 
* 
* 
* 

## הערות שוליים

קטגוריה:עיתונות בעברית
קטגוריה:ישראל: כתבי עת
צ'י דונג-וון

**צ'י דונג-וון** (בהנגול: **지동원**; ) הוא כדורגלן דרום קוריאני המשחק בעמדת החלוץ בפ.צ. סיאול ובנבחרת קוריאה הדרומית.

## קריירה
צ'י דונג-וון נולד באי צ'ג'ו אשר בקוריאה הדרומית. הוא החל את הקריירה שלו כספורטאי בריצה למרחקים ארוכים בבית הספר, ובשלב מאוחר יותר הצטרף לקבוצת הכדורגל של בית הספר.
סקאוטים של שונאם דראגונס ראו אותו משחק בבית הספר וצירפו אותו לקבוצת הנוער של המועדון. הוא נשלח לרדינג לתוכנית של ההתאחדות הקוריאנית והרשים שם. לאחר מכן, שיחק בקבוצת הנוער של שונאם בליגת הנוער, ומשם קודם לקבוצה הבוגרת של המועדון.

צ'י דונג-וון חתם בסנדרלנד לאחר שהרשים סקאוטים שצפו בו כובש ארבעה שערים בגביע אסיה ב-2011. צ'י שיחק בסנדרלנד 24 משחקים וכבש 2 שערים, ולאחר מכן נשלח לקבוצת המילואים ולהשאלה באאוגסבורג. צ'י כבש 6 שערים ב-29 משחקי ליגה במדי הקבוצה.

בינואר 2014 חתם על חוזה ל-4 שנים בבורוסיה דורטמונד. החוזה כלל חצי שנת השאלה באאוגסבורג ומאוחר יותר מעבר לדורטמונד ב-1 ביולי 2014.

ב-22 בדצמבר 2014 שוחרר צ'י דונג-וון מבורוסיה דורטמונד ועבר תמורת 2 מיליון יורו חזרה לאאוגסבורג.

בקיץ 2019 חתם צ'י במיינץ 05.

## נבחרת קוריאה הדרומית
צ'י נמנה עם סגל נבחרתו למשחקים האולימפיים בכדורגל וברבע הגמר כבש שער מול נבחרת בריטניה.

צ'י נמנה עם סגל נבחרתו למונדיאל 2014 אך מיעט לקבל דקות משחק.

## קישורים חיצוניים

קטגוריה:כדורגלנים דרום קוריאנים
קטגוריה:חלוצי כדורגל דרום קוריאנים
קטגוריה:כדורגלני סנדרלנד
קטגוריה:כדורגלני אאוגסבורג
קטגוריה:כדורגלני בורוסיה דורטמונד
קטגוריה:כדורגלני דרמשטאדט 98
קטגוריה:כדורגלני מיינץ 05
קטגוריה:כדורגלני נבחרת קוריאה הדרומית
קטגוריה:כדורגלני גביע אסיה 2011
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2014
קטגוריה:כדורגלני גביע אסיה 2019
קטגוריה:כדורגלני איינטרכט בראונשווייג
קטגוריה:דרום קוריאנים שנולדו ב-1991
פונקציה חשיבה

בתורת הסיבוכיות, שהיא ענף של מדעי המחשב, **פונקציה חשיבה**  היא פונקציה מהמספרים הטבעיים לעצמם, שניתנת לחישוב במגבלות זמן או מקום אסימפטוטיות לערכי הפונקציה עצמה. פונקציות אלו חשובות להוכחת משפטי ההירככיה בזמן ובמקום, ומהוות אבני בניין אסימפטויות להיררכיות בין מחלקות סיבוכיות שונות.

## פונקציה חשיבה בזמן
ישנן שתי הגדרות שונות שקולות לפונקציה חשיבה בזמן:
* פונקציה f:\mathbb{N} \to \mathbb{N} תיקרא **חשיבה בזמן** אם קיים מספר טבעי n_0 ומכונת טיורינג M כך שלכל n \ge n_0 בהינתן הקלט 1^n תעצור לאחר בדיוק f(n) צעדים.
* פונקציה f:\mathbb{N} \to \mathbb{N} תיקרא **חשיבה בזמן** אם קיימת מכונת טיורינג M בעלת שני סרטים, סרט קלט לקריאה בלבד וסרט עבודה, כך שבהתקבל קלט 1^n (היצוג של n בבסיס אונרי) תשאיר על סרט העבודה בסוף הריצה את הייצוג של f(n) בבסיס בינארי, בסיבוכיות זמן של O\left(f\left(n\right)\right) צעדים (ניתן גם להשתמש ביצוג אונרי במקום זאת, היות שניתן לעבור בין השניים בזמן O\left(f\left(n\right)\right)).

## פונקציה חשיבה במקום
באופן זהה, פונקציה f:\mathbb{N} \to \mathbb{N} תיקרא **חשיבה במקום** אם קיימת מכונת טיורינג M כך שבהינתן המחרוזת 1^n תדפיס את היצוג הבינארי של f(n) בסיבוכיות מקום של O\left(f\left(n\right)\right) תאי סרט.

## דוגמאות
רוב הפונקציות השימושיות (כמו הפונקציות הליניאריות והפונקציות המעריכיות) הן חשיבות בזמן ובמקום. לא קיימת פונקציה שהיא o(n) (תת ליניארית) וחשיבה בזמן, אלא אם כן היא קבועה החל ממקום מסוים, היות שאין מספיק זמן לקרוא את כל הקלט. לעומת זאת, קיימות מספר רב של פונקציות תת-ליניאריות חשיבות במקום.

דוגמאות לפונקציות חשיבות בזמן ובמקום (כאשר  a,b\in \mathbb{N}):
* הפונקציות הליניאריות,  an+b
* הפולינומים, למשל  x^2+6x+8
* הפונקציות המעריכיות,  a^n 
* פונקציית העצרת,  n!
* n^n

דוגמאות לפונקציות חשיבות במקום:
* שורש ריבועי -  \lfloor \sqrt{n} \rfloor 
* שורש כללי -  \lfloor \sqrt[a]{n} \rfloor 
* לוגריתם -  \lfloor \log{n} \rfloor 

## שימושים
נעשה שימוש רב בפונקציות חשיבות בזמן כנגזרת של משפטי ההירככיה. הן חשובות היות שהוכחת הההיררכיה מסתמכת על יצירת מכונת טיורינג שמכריעה האם מכונת טיורינג אחרת משתמשת ביותר מO\left(f\left(n\right)\right) מקום או זמן. זה כמובן לא אפשרי בלי היכולת לחשב את f(n) בזמן או במקום זה. כך למשל נקבל ש-\mbox{DTIME}\left(n^2\right) \subsetneq \mbox{DTIME}(n^3) או \mbox{NSPACE}\left(\log^2{n}\right) \subsetneq \mbox{NSPACE}(\sqrt{n}).

## קישורים חיצוניים
* 

קטגוריה:סיבוכיות חישובית
שלמה כץ (צייר)

שמאל|ממוזער|250px|הפסל שפסל שלומה כץ ב-2012. נמצא בין הנתיבים של שדרות חשמונאים במודיעין.
**שלמה כץ** (נולד ב-20 ביוני 1954) הוא אמן ישראלי רב תחומי העוסק בציור, פיסול והוראה.

## ביוגרפיה
כץ נולד ברומניה. עלה לישראל עם הוריו בגיל עשר. ברומניה התגוררה משפחתו בעיר פלטיצ'אני (Falticeni) עיר שנוסדה על ידי יהודים במחוז סוצ'אבה שבצפון רומניה. הוא בוגר בצלאל במגמת אמנות. הוא למד ועבד עם הצייר יצחק פוגץ' שהיה ראש המחלקה לציור בבצלאל. הוא הציג בתערוכות קבוצתיות רבות לציור והשתתף בסימפוזיונים לפיסול בארץ ובעולם.

כיום  מצייר מפסל ומלמד אמנות ועיצוב. הוא שימש כראש המחלקה לעיצוב בכפר הנוער יוענה ז'בוטינסקי. רוב עבודותיו נמצאות בתפר שבין הסגנון הריאליסטי למופשט. הוא מושפע מהאמנות האירופאית של תקופת הרנסאנס. בעיקר מהאסתטיקה של האמנים ההולנדים הגדולים של המאה ה-17 - בייחוד מרמברנדט שהוא אבי השילוב בין הריאליסטי למופשט.

כץ יצר פסלי חוצות רבים המוצבים במקומות שונים בארץ.

## חיים אישיים
כץ נשוי, מתגורר ברמלה ואב לשלושה ילדים.

## פרסים
* 1977 - קרן שרת, לאמנים צעירים
* 1987 - פרס חינוך, מטעם עירית חולון
* 1988 - פרס על מעורבות קהילתית, עירית חולון

## פסלים במרחב הציבורי
* **לוכד שמש** – שיש, גרניט. רחוב שלום עליכם, שדרת הפסלים, שכונת גבעת האירוסים, נתניה. 2007
* **בעליה** – רחוב הירקונים (שביל אופניים), כביש 40, פתח תקווה. סימפוזיון פיסול בפתח תקווה, סוכות 2008
* **הומאג' ל[[לוצ'אנו פבארוטי]]** – הפארק הגדול, רחוב ז'בוטינסקי, פתח תקווה. סימפוזיון פיסול פתח תקווה, סוכות 2009
* **התפתחות** – הפארק הגדול, רחוב ז'בוטינסקי, פתח תקווה. סימפוזיון פיסול פתח תקווה, סוכות 2010
* **אנדרטה משואה לתקומה** – גן הזיכרון, ראשון לציון
* **משחק שחמט** –  פארק נאות שקמה, ראשון לציון
* **הצבי** – שדרות רבין, ראשון לציון
* **כיכר המשחררים** – ניהול פרויקט, ופיסול דמויות מנהיגים, אבן. רמלה 2010–2012

## קישורים חיצוניים

* 
* מידע על האמן
* וואו: כך נראה מצילומי רחפן הפסל האמנותי החדש בקיסריה, באתר למגדלור ניוז, 8 בינואר 2024

קטגוריה:ציירים ישראלים
קטגוריה:פסלים ישראלים
קטגוריה:ישראלים ילידי רומניה
קטגוריה:עולים בשנות ה-1960
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1954
אנדרטת אגד ארטילרי 212

**האנדרטה לחללי אגד ארטילרי 212** שוכנת לצד כביש 91 וצומת בית המכס שברמת הגולן. היא הוקמה לזכר חללי אגד ארטילרי 212, שנהרגו בקרבות חזית הצפון במלחמת יום הכיפורים.

## האנדרטה
במהלך המלחמה השתייך אגד 212 לעוצבת געש בפיקודו של רפאל איתן ועמד בקרבות מיומם הראשון.

האנדרטה הוקמה בשנת 1976 לצד כביש 91 בדרך העולה מנהר הירדן ההררי אל רמת הגולן, באזור בו פרס האגד לראשונה במהלך המלחמה.

האנדרטה מורכבת מבסיס בטון עליו נשענות תיבות מתכת ריקות המונחות זו על גב זו באופן מדורג היוצר ספירלה. במרכז האנדרטה מספר מוטות אלומיניום המתנשאים לגובה שישה מטרים.

האנדרטה עוצבה על ידי הצייר הלל פסח, אשר פיקד במהלך המלחמה על אחד מגדודי האגד.

## גלריית תמונות

## ראו גם
*אנדרטת גדוד 405

## קישורים חיצוניים

* 
* מיכאל יעקובסון: סקירה על עיצוב והקמת האנדרטה באתר 'חלון אחורי', 20.7.14

אגד ארטילרי 212
קטגוריה:אנדרטאות חטיבתיות בישראל
קטגוריה:חיל התותחנים הישראלי: אנדרטאות
קטגוריה:מלחמת יום הכיפורים: אנדרטאות
יהודה בדיחי

**יהודה בדיחי** (1941 – 16 באוקטובר 2023) היה מלחין וזמר ישראלי שהתפרסם בעיקר בזכות שירים שהלחין לפסטיבל הזמר המזרחי במהלך שנות ה-70 של המאה ה-20.

## ביוגרפיה
בדיחי נולד וגדל בתל אביב למשפחה ממוצא תימני. בגיל 16 החל לנגן בגיטרה, ובהמשך למד לנגן אצל יוסי פלטה.לדבריו הוא הושפע מהמוזיקה ששמע ברדיו – כולל מוזיקה קלאסית, המוזיקה המסורתית שהכיר בבית ובשכונה, ולהיטי התקופה שנוגנו על פטיפון.

באמצע שנות ה-60 הוא היה חבר בשתי שלישיות – "פעמוני השחר" (יחד עם שחר אהרון אנג'ל ואברהם סיאני) ו"אווזי הבר".
בשנת 1969 הוציא תקליטון סולו, "בקצב המזרח", עם להקת הברנשים של אלברט פיאמנטה.
הוא הלחין וכתב את המילים לחלק מהשירים, בין היתר לשיר "דניאלה", שמאוחר יותר אורי ברזילי כתב לו מילים אחרות והוא התפרסם בפי משה הלל בשם "מטדור", בעיבוד בסגנון לטיני.

אורי ברזילי היה התמלילן העיקרי שאיתו עבד בדיחי, שבהמשך דרכו התמקד בהלחנה. בעידודו של ברזילי הם כתבו מספר שירים לפסטיבל הזמר המזרחי, כשהמוכר שבהם הוא "אגדת שלום שבזי" שבוצע אז בפי שרה בדישי, וזכה בהמשך למספר ביצועים נוספים.

במסגרת ההקלטות לפסטיבלים הוא פגש את אביהו מדינה, הם נשארו בקשר, ומאוחר יותר כתבו ביחד את "כינור דוד" לשימי תבורי ואת "שיר לאחותי", שביצע מדינה עם אחותו נאוה. .

שירים מוכרים נוספים שלו מתחילת דרכו כמלחין שלא במסגרת הפסטיבלים הם "אל תסתכל ידידי בקנקן", שבוצע לראשונה על ידי דליה עמיהוד בהקלטות של קול ישראל, ובהמשך התפרסם בביצועו של טריפונס; ו"הרמטכל התימני" שהתפרסם בפי צמד העמרנים.

במהלך הקריירה עבד עם מספר זמרים, ביניהם בעז שרעבי (הללויה), אבנר גדסי ("נערה מספרד" למילים של ניסן פרידמן), איתן מסורי ("בואי כלה"), ישי לוי ("צליל ענבלים" ו"כמו נהר" - בשניהם למילים של אברהם לוי), לילית נגר, צלילי הכרם ("אהבת היחפן", בלדה לנערה שגדלה", ו"זיכרונות בכרם") ואחרים.

במקביל לעיסוק במוזיקה היה בדיחי בעליו של דוכן פלאפל ברחוב דיזנגוף בתל אביב (פעל בשנים 1955–2019).

בדיחי נפטר ב-16 באוקטובר 2023, מסיבוכים של מחלת הסוכרת, ממנה סבל.

## קישורים חיצוניים

* התקליט של "פעמוני השחר", באתר "סטריאו ומונו"
* התקליט של "אווזי הבר", באתר "סטריאו ומונו"
* התקליט "בקצב המזרח", באתר "סטריאו ומונו"

## הערות שוליים

קטגוריה:מלחינים ישראלים
קטגוריה:זמרים ישראלים
קטגוריה:זמרים ישראלים ממוצא תימני
קטגוריה:ישראלים שנולדו ב-1941
קטגוריה:ישראלים שנפטרו ב-2023
קטגוריה:אישים הקבורים בבית הקברות ירקון
ר.ב. לייפציג

**ראסן בול שפורט לייפציג** (בגרמנית: **RasenBallsport Leipzig**), המכונה גם **רד בול לייפציג,** הוא מועדון כדורגל גרמני, מהעיר לייפציג, סקסוניה שבגרמניה. המועדון משחק בליגת הבונדסליגה.

## היסטוריה
המועדון הוקם במאי 2009. ראסן באל שפורט לייפציג הוא המועדון החמישי שקבוצת רד בול בחרה להשקיע בו אחרי רד בול זלצבורג מהבונדסליגה האוסטרית, ניו יורק רד בולס מה-MLS, רד בול ברזיל מליגת העל הברזילאית ורד בול גאנה מגאנה.

המועדון נתקל בשתי בעיות מול ההתאחדות הגרמנית לכדורגל. ראשית, ההתאחדות לא מאשרת ששם של ספונסר יהיה חלק משם של קבוצה. שנית, החזקת קבוצה בידי אדם אחד, או ישות אחת, אינה מותרת על ידי הליגה. במטרה להתגבר על הבעיות הללו, שינה המועדון את שמו חזרה מ"רד בול לייפציג" ל"ראסן באל שפורט", שהם ראשי התיבות של שני השמות הנכתבים בצורה זהה - RB. בנוסף, המועדון עבר לשיטה של הצבעה וחברות במועדון, כשעדיין המממנת העיקרית היא חברת רד בול האוסטרית.

המועדון הציב לעצמו מטרה להעפיל לליגה הבכירה בתוך 8 עד 10 שנים משנת הקמת הקבוצה. לאחר הקמתו קנה המועדון את קבוצת SSV מרקראנשטאט מהליגה הגרמנית החמישית, שפעלה בעיירה הסמוכה ללייפציג, ובכך למעשה קנה את מקומה בליגה, במטרה להחליפה עם קבוצתו. לאחר מכן, עברה הקבוצה לאצטדיון המרכזי בלייפציג, שנטל חלק באירוח משחקי מונדיאל 2006.

בעונת 2015/2016 העפילה הקבוצה לבונדסליגה, לראשונה בתולדותיה, לאחר שסיימה במקום השני בליגת הבונדסליגה השנייה.

בעונת 2016/17 רשמה הקבוצה הצלחה גדולה כאשר סיימה את עונת הבכורה שלה בבונדסליגה במקום השני, והבטיחה מקום בליגת האלופות. עם זאת, נגד הקבוצה קיימת ביקורת עצומה, על כך שמדובר בקבוצה השייכת לתאגיד רד בול ולא לאוהדים, ועל היעדר מסורת. כאשר הקבוצה יצאה למשחקי החוץ, התקיימו נגדה מחאות רבות כחלק מביקורת זו, ואף התארגנו מספר חרמות נגד המשחקים.

בעונת 2017/2018 הקבוצה העפילה לשלב רבע גמר הליגה האירופית, בעונת הבכורה שלה במפעל, והייתה לקבוצה הראשונה שעולה לרבע גמר אירופי בעונת הבכורה שלה במפעל מאז שעשתה זאת קבוצת קרלסרוהה בעונת 1993/1994.

בעונת 2019/2020 העפילה לייפציג לחצי גמר ליגת האלופות, לראשונה בתולדותיה, ובו הפסידה 3–0 לפריז סן-ז'רמן הצרפתית. בעונת 2020/21 סיימה במקום השני בבונדסליגה, העפילה לגמר הגביע הגרמני, אך הפסידה לבורוסיה דורטמונד 1-4 ובליגת האלופות הודחה על ידי ליברפול האנגלית.

בעונת 2021/2022 העפילה לחצי גמר הליגה האירופית, אך הפסידה לגלאזגו ריינג'רס 2-3 בסיכום שני המשחקים. בגביע הגרמני העפילה הקבוצה לגמר לאחר שגברה בשמינית הגמר את הנזה רוסטוק, ברבע הגמר גברה על הנובר 96 ובחצי הגמר גברה על אוניון ברלין. במשחק הגמר גברה בדו-קרב פנדלים על פרייבורג וזכתה בתואר בפעם הראשונה בתולדותיה. בעונה שלאחר מכן זכתה בשנית בגביע, לאחר שגברה בגמר 2-0 על איינטרכט פרנקפורט. באוגוסט 2023 זכתה הקבוצה לראשונה בתולדותיה בסופר קאפ הגרמני לאחר ניצחון 3-0 על באיירן מינכן.

בעונת 2022/2023 סיימה הקבוצה במקום השלישי, ולפיכך העפילה לליגת האלופות שהתקיימה בעונת 2023/2024. בשלב הבתים סיימה הקבוצה במקום השני, לאחר מנצ'סטר סיטי והעפילה לשלב שמינית הגמר של המפעל.

## סגל הקבוצה
; נכון ל-11 בפברואר 2026

 (בהשאלה מברייטון)

 (קפטן שלישי)

 (בהשאלה מאסטון וילה)

 (קפטן)

 

 

## תארים
;הגביע הגרמני
* **זכייה** (2): 2021/22, 2022/23

;הסופר קאפ הגרמני
* **זכייה** (1): 2023

;גביע סקסוניה
* **זכייה** (2): 2010/11, 2012/13

## קישורים חיצוניים

* 

* 

## הערות שוליים

קטגוריה:קבוצות כדורגל גרמניות
קטגוריה:קבוצות כדורגל שהוקמו ב-2009
קטגוריה:רד בול
קטגוריה:ר.ב. לייפציג
שאולזון

**שאולזון** הוא פטרונים הנגזר מהשם שאול.

קטגוריה:שמות משפחה
קטגוריה:שמות משפחה המבוססים על השם שאול
סימון פאולסן

**סימון בוסק פאולסן** (בדנית: **Simon Busk Poulsen**, נולד ב-7 באוקטובר 1984) הוא כדורגלן עבר דני ששיחק כמגן שמאלי.

## קריירה
פאולסן החל את הקריירה שלו בסונדרייסק בעמדת הקיצוני שמאלי. בשנת  עלה לקבוצה הבוגרת. בשנת  עלה עם המועדון לליגת העל. ביוני , עבר למיטיולן. פאולסן הצליח לבסס את מקומו, אך בפברואר  נפצע וחזר רק לאחר 3 חודשים. בשנת  נכלל בנבחרת העונה בליגה הדנית. ב-23 בדצמבר 2007, חתם בא.ז. אלקמאר תמורת 3 מיליון אירו. באלקמאר עבר לשחק בעמדת המגן שמאלי ובעונת  זכה עם המועדון באליפות. ב-25 באוגוסט 2012, פאולסן חתם בסמפדוריה לשלוש שנים. בינואר  שוחרר מסמפדוריה וב-16 בינואר 2014 חזר לאלקמאר.

בצעירותו פאולסן שיחק בנבחרת הנוער ונבחרת הצעירה איתה השתתף באליפות אירופה בכדורגל עד גיל 21 - 2006. בינואר  זומן לראשונה לסגל הנבחרת הבוגרת. במרץ  ערך את הופעת הבכורה שלו במשחק ידידות נגד . פאולסן השתתף עם הנבחרת במונדיאל 2010.

## תארים
**סונריסקה**
*הליגה השנייה בדנמרק: 

**אלקמאר**
*אליפות הולנד: 

;פ.ס.וו איינדהובן 
*אליפות הולנד:  
*הסופר קאפ ההולנדי: 

## קישורים חיצוניים

קטגוריה:כדורגלנים דנים
קטגוריה:מגני כדורגל דנים
קטגוריה:כדורגלני סנריוסקה פודבול
קטגוריה:כדורגלני מיטיולן
קטגוריה:כדורגלני א.ז. אלקמאר
קטגוריה:כדורגלני סמפדוריה
קטגוריה:כדורגלני פ.ס.וו. איינדהובן
קטגוריה:כדורגלני נבחרת דנמרק
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:ספורטאים דנים באיטליה
קטגוריה:דנים שנולדו ב-1984
מיטיולן (כדורגל)

**מועדון כדורגל מיטיולן** (בדנית: **Football Club Midtjylland;** בעברית לפעמים נהגה בטעות כ**מידטיילנד**) הוא מועדון כדורגל דני מהעיר הרנינג , אשר משחק בליגת העל הדנית.

## היסטוריה
המועדון נוסד בשנת  על ידי חובבי הכדורגל ג'וני רונה - במקצועו נגר, ובעלים של חברה לאספקת חומרי עץ, ו-סטין הסל - במקצועו סוחר מכוניות. הם רצו לאחד את איקסאט - מועדון שהוקם ב-1935 והיה לו הצלחה יחסית בשנות ה-70 וה-80 כאשר הגיע לשלושה גמרי גביע דני, אך לא הופיע מעולם בליגה הבכירה, ופרמאד הרנינג - מועדון קטן שהוקם ב-1918 - מועדונים בעל יריבות ארוכת שנים. הרעיון לאיחוד עלה עוד בשנת 1989 אך בגלל היריבות החזקה בין שני קהלי המועדונים, ואי הסכמות לגבי תנאי האיחוד המהלך יצא לפועל רק כ-10 שנים לאחר מכן, ב-6 באפריל 1999.

בעונת  המועדון התחיל את דרכו בליגה השנייה בדנמרק, ובסיום העונה עלה המועדון לליגת העל הדנית מהמקום הראשון בליגת המשנה.

ליד המועדון פעולת אקדמיה שנחשבת ליוקרתית לכדורגל לנוער, כאשר בין יוצאי אקדמיה זו ניתן למנות את יונאס לוסל וסימון קר.

ב-9 באוגוסט 2001 שיחק המועדון את משחקו הראשון במסגרת אירופית, בתיקו 1–1 נגד גלנטורן הצפון אירית.

ב-2014, מת'יו בנהאם (בעלי מועדון הכדורגל האנגלי ברנטפורד), הפך לבעל השליטה ומחזיק הרוב במניות חברת האחזקות "FCM Holding"  המחזיקה במועדון מיטיולן.

בעונת 2014/2015 זכתה הקבוצה באליפות הליגה לראשונה בתולדותיה, כשעשתה זאת שוב בעונת 2017/2018. ב-2018/2019 זכתה הקבוצה בגביע הראשון. 

ב-2019/2020 זכה המועדון בפעם השלישית באליפות הליגה הדנית, ובעונת 2020/2021, העפילה לראשונה בתולדותיה לשלב הבתים של ליגת האלופות אחרי שגברה בסיבובי המוקדמות על לודוגורץ ראזגרד ויאנג בויז ברן ובשלב הפלייאוף על סלביה פראג.

## אוהדים
ארגון ה-"Black Wolves" הוא מועדון המעריצים הרשמי של המועדון מיטיולן (זהו גם כינוי המועדון הרשמי - "הזאבים השחורים"). הוא נוסד בתחילת אוגוסט 1999, כאשר מועדון המעריצים הרשמי של איקסאט - "Yellow Flames" שינה את שמו באספה כללית. ארגון האוהדים "Ultra Boys Midtjylland" הוא ארגון האולטראס הרשמי הראשון של מיטיולן, שהוקם בשנת 2007 ולאחר מכן שינה את שמו ל- Ultras Midtjylland. ב-2014 נוסד ארגון האולטראס השני של מיטיולן, ארגון ייעודי למחלקת הנוער בשם "Midtjylland Ungdom".

היריבה העיקרית של המועדון היא קבוצת הכדורגל ויבורג, והמשחקים ביניהם הוא הדרבי השני בחשיבותו בכדורגל הדני, והוא שני רק לדרבי של קופנהגן (היריבות בין פ.צ. קופנהגן לברונדבי).

## שחקנים בולטים

## תארים
;ליגת העל הדנית
*אלופה: 2014/15, 2017/18, 2019/20, 2023/24
*סגנית: 2006/07, 2007/08, 2018/19, 2020/21, 2021/22
;ליגת המשנה הדנית
*אלופה: 1999/2000
;הגביע הדני
*זכייה: 2018/19, 2021/2022
*גמר: 2002/03, 2004/05, 2009/10, 2010/11

## קישורים חיצוניים

* 

* 

קטגוריה:קבוצות כדורגל דניות
קטגוריה:קבוצות כדורגל שהוקמו ב-1999
פנטלאון הקדוש

**פנטלאון הקדוש** (275–303) הוא קדוש נוצרי שבכנסייה הקתולית נמנה עם ארבעה-עשר הקדושים המסייעים ובכנסייה האורתודוקסית נמנה עם הקדושים שאינם תאבי בצע. על פי המסורת, מוצאו היה מניקומדיה שבביתיניה והוא הוצא להורג בגלל אמונתו הנוצרית במהלך רדיפת הנוצרים של דיוקלטיאנוס בשנת 303.

## תולדות חייו
על פי המסורת הוא נולד לאב פגני עשיר, והוא התנצר בהשפעת אמו, שהייתה נוצרית. לאחר מותה התרחק מהדת, למד רפואה והיה לרופאו של הקיסר מקסימיאנוס או גלריוס. איש דת נוצרי בשם הרמולאוס התחבר אליו באותו זמן ושכנע אותו לחזור לחיק הנצרות. הוא חולל נס כאשר ריפא עיוור על ידי הזכרת שמו של ישו והמיר את דתו של אביו. לאחר מות אביו, ירש רכוש גדול, אבל שחרר את עבדיו, פיזר את ממונו לעניים ושמו יצא לתהילה ברחבי ניקומדיה. אנשים שקינאו בו הלשינו לקיסר שהוא נוצרי, לאחר שאמונה זו נאסרה ברומא. הקיסר לא אבה להורגו וביקש ממנו להכחיש את הדיבה, אך פנטלאון לא זו בלבד שהצהיר על אמונתו, ביצע נס נוסף וריפא חולה שיתוק כהוכחה לאמיתותו של ישו. הקיסר ראה בזה כישוף והורה להוציאו להורג.
על פי כתבי הגיוגרפיה מאוחרים, ניסו בתחילה להורגו בשריפה, אולם הלפידים כבו. גם כל דרך אחרת שבה ניסו להוציאו להורג נכשלה בנס עד אשר תלייניו התנצרו גם הם. לבסוף, לאחר שהסכים למותו, הוא נערף.

## הערצתו כקדוש
250px|ממוזער|שמאל|כנסיית פנטלאון הקדוש בגורנו נרזי, מקדוניה

### בכנסיות המזרח
על פי הכנסייה האורתודוקסית, שרידיו הועברו מניקומדיה לקונסטנטינופול וכנסיות ומנזרים רבים נקראים על שמו, בהם מנזר איו פנטליימונוס בהר אתוס שביוון, כנסייה מהמאה ה-18 בסנט פטרסבורג וכנסייה מהמאה ה-12 במקדוניה. על פי הכנסייה הארמנית, שרידיו נמצאים במנזר גאנדזסאר שבנגורנו קרבך.

### בכנסיות המערב
בכנסיית ארבעה-עשר הקדושים המסייעים שבגרמניה, הוא מתואר כשידיו ממוסמרות לראשו, בהתאם לאגדה מקומית על הוצאתו להורג. בזמן מגפת המוות השחור החלה הערצתו להיות פופולרית גם במערב אירופה בזכות היותו פטרון הרופאים והמיילדות. בצרפת, בזיליקת סן-דני וכנסייה בליון מציגות שרידים שלו ושש עיירות ברחבי צרפת קרויות על שמו. כנסייה על שמו קיימת בקלן, גרמניה וכן בוונציה שבאיטליה.

## קישורים חיצוניים

* פנטלאון הקדוש באנציקלופדיה הקתולית

## הערות שוליים

קטגוריה:ארבעה-עשר הקדושים המסייעים
קטגוריה:ילידי 275
קטגוריה:נפטרים ב-303
המשקיע הנבון

**המשקיע הנבון** (באנגלית: **The Intelligent Investor**) הוא ספר מאת בנג'מין גראהם. הספר פורסם לראשונה בשנת 1949 בהוצאת הרפר-קולינס ונחשב לספר היסוד להשקעות ערך בבורסה. מאז צאתו נמכר הספר בלמעלה ממיליון עותקים, והוא ממשיך להיות מדריך רלוונטי למשקיעים גם כיום. 
וורן באפט תיאר את הספר "המשקיע הנבון" כ"הספר הטוב ביותר על השקעות אשר נכתב אי פעם".

הספר יצא לאור בעברית בשנת 2009, והופץ בישראל בהוצאת סיאל. התרגום לעברית מבוסס על המהדורה הרביעית והמעודכנת, שפורסמה בשנת 1973, בתוספת מאמר של , (משנת 2003). 

## פרקי הספר
הקדמה למהדורה הרביעית מאת וורן באפט

על בנג'מין גרהם, מאת ג'ייסון צוויג

הקדמה: מה מבקש ספר זה להשיג

**פרק 1  **השקעה מול ספקולציה: התוצאות הצפויות למשקיע הנבון.

**פרק 2  **המשקיע ואינפלציה

**פרק 3**  מאה שנים של היסטוריה בבורסה: רמת מחירי המניות בתחילת 1972

**פרק 4**  מדיניות תיק השקעות בסיסית: המשקיע המגן

**פרק 5 ** המשקיע המגן ומניות

**פרק 6** מדיניות תיק ההשקעות למשקיע היוזם: גישה שלילית

**פרק 7** מדיניות תיק ההשקעות למשקיע היוזם: הצד החיובי

**פרק 8** המשקיע ותנודות השוק

**פרק 9 **השקעה בקרנות נאמנות

**פרק 10** המשקיע ויועציו

**פרק 11** ניתוח ניירות ערך למשקיע ההדיוט: גישה כללית

**פרק 12** שיקולים שונים ברווחים למניה

**פרק 13** השוואה בין ארבע חברות רשומות

**פרק 14** בחירת מניות למשקיע המגן

**פרק 15** בחירת מניות למשקיע היוזם

**פרק 16** ניירות ערך בני המרה ואופציות

**פרק 17** ארבעה מקרים מאלפים באופן קיצוני מההיסטוריות

**פרק 18** השוואה בין שמונה זוגות של חברות

**פרק 19** בעלי המניות וההנהלה: מדיניות הדיוידנד

**פרק 20** "מרווח ביטחון" כעקרון ההשקעה המרכזי

אחרית דבר

## ראו גם
* המודל של בנג'מין גראהם

## קישורים חיצוניים
* המשקיע הנבון באתר הוצאת סיאל
* המשקיע האינטליגנטי, סקירה באתר Shookran
* 

קטגוריה:ספרי 1949
קטגוריה:ספרי עיון אמריקאיים
אליפות וימבלדון 1959

**אליפות וימבלדון 1959** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-22 ביוני והסתיימה ב-4 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

## התחרות
### תחרות הגברים
שמאל|ממוזער|180px|אלכס אולמדו - מנצח התחרות
בתחרות זו השתתפו 128 טניסאים שחולקו ל-8 בתים. מנצח תחרות 1958 אשלי קופר (אוסטרליה) לא השתתף בתחרות. לקראת התחרות המשתתפים החזקים דורגו כדלקמן:

# **אלכס אולמדו (), ניצח בתחרות**
# ניל פרייזר (), הודח ברבע הגמר
# ניקולה פייטרנג'לי (), הודח בסיבוב הראשון
# בובי וילסון (), הודח ברבע הגמר
# ברי מקיי (), הודח בחצי הגמר
# לואיס איאלה (), הודח ברבע הגמר
# קורט נילסן (), הודח בסיבוב השני
# רוי אמרסון (), הודח בחצי הגמר

במשחק הגמר, אלקס אולמדו מארצות הברית נפגש עם רוד לייבר מאוסטרליה שלא היה מדורג וניצח אותו ב-3 מערכות. באותה שנה הוא ניצח גם באליפות אוסטרליה הפתוחה.

### תחרות הנשים
שמאל|ממוזער|180px|מריה בואנו - מנצחת התחרות
בתחרות הנשים השתתפו 96 טניסאיות שחולקו ל-8 בתים. מנצחת תחרות 1958 אלתיאה גיבסון מארצות הברית לא השתתפה בתחרות. 8 טניסאיות זכו לדירוג:

# כריסטין טרומן (), הודחה בסיבוב הרביעי
# אנג'לה מורטימר (), הודחה ברבע הגמר
# בברלי בקר פלייץ (), הודחה בסיבוב הרביעי
# דרלין הארד (), הפסידה במשחק הגמר
# סנדרה פרייס ( דרום אפריקה), הודחה בחצי הגמר
# **[[מריה בואנו]] (), ניצחה בתחרות** 
# סלי מור (), הודחה בחצי הגמר
# אן היידון ג'ונס (), הודחה ברבע הגמר

במשחק הגמר מריה בואנו מברזיל ניצחה בשתי מערכות את דרלין הארד מארצות הברית. באותה שנה היא ניצחה גם באליפות ארצות הברית הפתוחה.

### תחרות זוגות גברים
בתחרות השתתפו 64 זוגות. מזוג מנצחי תחרות 1958 רק ניל פרייזר השתתף בתחרות וזכה בה עם פרטנר חדש. 4 זוגות דורגו:
 	
# **[[ניל פרייזר]] ו[[רוי אמרסון]] (), זכו בתחרות**
# ניקולה פייטרנג'לי ואורלנדו סירולה (), הודחו בחצי הגמר
# ברי מקיי ואלקס אולמדו (), הודחו בסיבוב השלישי 
# רוד לייבר ובוב מארק (), הפסידו במשחק הגמר

במשחק הגמר ניל פרייזר ורוי אמרסון מאוסטרליה שיחקו נגד זוג אוסטרלי נוסף רוד לייבר ובוב מארק וניצחו אותם ב-4 מערכות. באותה שנה הם ניצחו גם באליפות ארצות הברית הפתוחה.

### תחרות זוגות נשים
בתחרות השתתפו 48 זוגות. מזוג מנצחי תחרות 1958 רק מריה בואנו מברזיל השתתפה בתחרות. 4 זוגות קיבלו דירוג:
	
# **ג'יין ארט ו[[דרלין הארד]] (), ניצחו בתחרות**
# יולנדה רמירס ורוסי רייס (), הודחו בחצי הגמר
# בברלי פלייץ () וכריסטין טרומן (), הפסידו במשחק הגמר
# סנדרה ריינולדס ורנה שורמן ( דרום אפריקה), הודחו בחצי הגמר

במשחק הגמר ג'יין ארט ודרלין הארד (ארצות הברית) ניצחו את בברלי פלייץ (ארצות הברית) וכריסטין טרומן (בריטניה) ב-3 מערכות. באותה שנה הזוג ניצח גם באליפות ארצות הברית הפתוחה.

### תחרות זוגות מעורבים
בתחרות השתתפו 80 זוגות. מזוג מנצחי 1958 רק בוב האו השתתף בתחרות. 4 זוגות קיבלו דירוג:

# בילי נייט () ויולנדה רמירס () הודחו בחצי הגמר
# ניל פרייזר () ומריה בואנו (), הפסידו במשחק הגמר
# **[[רוד לייבר]] () ו[[דרלין הארד]] (), ניצחו בתחרות**
# בוב האו () וסלי מור (), הודחו ברבע הגמר

במשחק הגמר רוד לייבר (אוסטרליה) ודרליו הארד (ארצות הברית) ניצחו בשתי מערכות את ניל פרייזר (אוסטרליה) ומריה בואנו (ברזיל).

## קישורים חיצוניים

* תוצאות משחקי גברים
* תוצאות משחקי זוגות גברים
* תוצאות משחקי נשים
* תוצאות משחקי זוגות נשים
* תוצאות משחקי זוגות מעורבים

קטגוריה:אליפויות וימבלדון
וימבלדון
קטגוריה:1959 בממלכה המאוחדת
רוב בראון

**רוברט בראון** (באנגלית: **Robert Brown**; נולד ב-11 במרץ 1984) הוא שחקן אמריקאי. הוא ידוע בשל כיכובו בסרטים "מוצאים את פורסטר" (2000), "המאמן קרטר" (2005), "רוקדים" (2006) ובשל הופעתו בסדרת הדרמה של HBO, "טרמיי" (אנ') (2010–2013) ולאחר מכן על כיכובו בתור סוכן ה-FBI אדגר ריד בסדרת הפשע של NBC, "שטח מת" (2015–2020).

## חיים אישיים
בראון נולד בהארלם, ניו יורק ב-11 במרץ 1984 אך גדל והתחנך בברוקלין. הוא האמצעי משלושה ילדים. אמו של בראון עובדת כיועצת במכוני גמילה מסמים. בראון למד בבית הספר פולי פרפ (אנ') הממוקמת בשכונת המגורים היוקרתית דייקר הייטס (אנ'), שם שיחק בקבוצת הפוטבול של בית הספר כתופס.(Wide Receiver) ב-2006, הוא סיים את לימודיו לתואר ראשון באמהרסט קולג' (אנ') במסצ'וסטס., שם איזן בין השכלתו לקריירת המשחק שלו. הוא גם היה חבר בתוכנית האקדמית "Prep for Prep" לקידום תלמידים מאוכלוסיות חלשות.

לפני שלוהק לסרט "למצוא את פורסטר", חווית המשחק היחידה של בראון הייתה הצגה בבית הספר במהלך הילדות.

מ-2008, בראון משמש כדובר של קרן התמיכה "Light The Night Walk" של "אגודת לוקמיה ולימפומה" לחקר הסרטן, ומופיע בפרסומים של הקרן כדי לקדם את התוכנית.

## קריירה
בראון נודע לאחר ששיחק בסרט "מוצאים את פורסטר" לצד שון קונרי בשנת 2000, בגיל 16. הוא פנה להפקה בעקבות מודעה בלוח המודעות בבית ספרו, התקבל לתפקיד הראשי בסרט וגילם את דמותו של ג'מאל וואלאס, למרות שלא היה לו ניסיון קודם במשחק.

בשנת 2005 גילם את קניון סטון, שחקן כדורסל בקבוצת תיכון בסרט "המאמן קרטר", בו שיחק לצד סמואל ל. ג'קסון ואשנטי.

בשנת 2008 גילם את ארני דייוויס בסרט "The Express: The Ernie Davis Story", המבוסס על חייו של שיאן גביע הייזמן ובוגר אוניברסיטת סירקיוז לשעבר.

בשנים 2015–2020 גילם בראון את סוכן ה-FBI אדגר ריד בסדרת הפשע "שטח מת" ברשת NBC במשך חמש עונות.

בשנת 2022 גילם את מוריס וורד במיני-סדרה "העיר הזאת שלנו".

## פילמוגרפיה

### קולנוע

### טלוויזיה

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:שחקני קולנוע וטלוויזיה אמריקאים
קטגוריה:בוגרי מכללת אמהרסט
קטגוריה:אמריקאים שנולדו ב-1984
הנשקה

**הנשקה** הוא שם משפחה גרמני, צורת הקטנה של האן, ובקרב היהודים נובע מן השמות אלחנן ויוחנן.

## הערות שוליים

קטגוריה:שמות משפחה
אינגריד מייקלסון

**אינגריד מייקלסון** (באנגלית: **Ingrid Michaelson**; נולדה ב-8 בדצמבר 1979) היא זמרת-יוצרת ושחקנית אמריקאית.

## ביוגרפיה
אביה הוא מלחין ממוצא שוודי ואמה פסלת ממוצא גרמני. מגיל צעיר למדה לנגן על פסנתר. למדה תואר בתיאטרון באוניברסיטת בינגהמטון ולאחר מכן עבדה בתיאטרון מוזיקלי והייתה לבמאית התיאטרון. בינואר 2005 הוציאה את אלבום הבכורה שלה, *Slow the Rain*, בהוצאה עצמית, ופרט לשיר אחד כתבה והלחינה את כל שירי האלבום.

אלבומה השני, *Girls & Boys*, יצא במאי 2006, גם הוא בהוצאה עצמית. מפיק מוזיקלי של סדרת הטלוויזיה האנטומיה של גריי שמע את האלבום באתר מייספייס וחלק משירי האלבום הושמעו בסדרה. בעקבות ההתפתחויות הוציאה מייקלסון את האלבום מחדש בהוצאה מסחרית ב-2007. מכירות האלבום הוערכו ב-2009 בכ-278 אלף עותקים בארצות הברית.

ב-2008 הוציאה את אלבומה השלישי, *Be OK*. סינגל הנושא את שם האלבום זכה לחשיפה על המסכים, בסרטים בית השפנפנות והכלה המדומה, ובסדרות הטלוויזיה 90210 ובטי.

ב-2009 הוציאה את אלבומה הרביעי, *Everybody*. האלבום הגיע למקום ה-18 בדירוג Billboard 200. השיר *Maybe* יצא כסינגל חודש לפני צאת האלבום. גם סינגל זה, בדומה לקודמו, זכה לחשיפה במדיה, בסדרות Body of Proof, In Plain Sight, The Glades. השיר *Everybody* הושמע בתחילת הסרט LOL.

ב-2012 הוציאה את אלבומה החמישי, *Human Again*. האלבום הגיע למקום החמישי בדירוג Billboard 200. לאחר צאת האלבום יצאה לראשונה לסיבוב הופעות, ובעקבות ההצלחה יצאה לעוד שלושה סיבובי הופעות ברחבי העולם.

באפריל 2014 יצא אלבומה השישי, *Lights Out*. האלבום מכר 37 אלף עותקים בשבוע הראשון ליציאתו, דבר שהביא אותו למקום החמישי בדירוג Billboard 200.

באוגוסט 2016 יצא אלבומה השביעי, *It Doesn't Have to Make Sense*.

ב-28 ביוני 2019 הוציאה את אלבומה השמיני, *Stranger Songs*, בהשראת סדרת הטלוויזיה דברים מוזרים.

בשנת 2024 גילמה זמרת פולק בשם פיקסי בסדרה הקומית "בנות לנצח" בשירות של נטפליקס; לאחר שעונותיה הקודמות שודרו בשירות הסטרימינג של Peacock. 

## חיים אישיים
נישאה ב-2011 למוזיקאי גרג לסוול, בפברואר 2015 דיווחו השניים על פרידתם.

## דיסקוגרפיה

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:סטטן איילנד: אישים
קטגוריה:זמרות-יוצרות אמריקאיות
קטגוריה:בוגרי אוניברסיטת בינגהמטון
קטגוריה:אמריקאיות שנולדו ב-1979
קטגוריה:אמריקאים שנולדו ב-1979